જામનગર તા. ૧૩ઃ જામનગરના કૃષ્ણનગરમાં રહેતી એક બાળકીને આજે સવારે તેણીના સાવકી માતાના પુત્ર અને અન્ય સંબંધી મૃત્યુ પામેલી હાલતમાં જી.જી. હોસ્પિટલમાં લાવ્યા હતા. પોલીસે મૃતદેહ પર રહેલા ઈજાના નિશાનો જોઈ તપાસનો ધમધમાટ આરંભ્યો છે. આ બાળકીની માતા થોડા દિવસો પહેલા ઘરેથી ચાલી ગઈ હોય તેની તપાસમાં બહારગામ ગયેલા પિતાને પણ આ બનાવથી વાકેફ કરવામાં આવ્યા છે અને પોલીસે બાળકીના મૃતદેહનું પી.એમ. કરાવી વિવિધ દિશામાં તપાસના ઘોડા દોડાવ્યા છે.